বাংলা টেলিজগতে এখন তিনি সবচেয়ে অভিজ্ঞ চরিত্রাভিনেতাদের একজন কিন্তু টেলিভিশনের আসার আগেই তাঁর কেরিয়ার শুরু হয়েছিল বাংলা ছবির জগতে। প্রথম ছবি ‘আমি যে তোমারই’-তে বাংলার কিংবদন্তি অভিনেত্রী সুপ্রিয়া দেবীর সঙ্গে কাজ করার সুযোগ হয়েছিল তাঁর। মিলন ভৌমিক পরিচালিত সেই ছবির নায়িকা ছিলেন রাজশ্রী বন্দ্য়োপাধ্যায়।  
যে কোনও অভিনেতা বা অভিনেত্রীর কাছেই এমন একটা সুযোগ বিরাট প্রাপ্তি। প্রজাতন্ত্র দিবসের সকালে, মহানায়িকার প্রয়াণের সংবাদটি পেয়ে শোকবিহ্বল রাহুল চক্রবর্তী এবেলা ওয়েবসাইটকে পাঠালেন বিশেষ বার্তা। কীভাবে একজন তরুণ অভিনেতাকে অভিভাবকের মতোই আগলে রাখতেন প্রয়াত অভিনেত্রী, শোনালেন সেই গল্প। 

‘আমি যে তোমারই’ ছবির একটি দৃশ্যে সুপ্রিয়া দেবীর সঙ্গে রাহুল চক্রবর্তী। ছবি সৌজন্য: অভিনেতা
প্রায় বছর কুড়ি আগেকার কথা— তখন টলিউডের কোনও সুপ্রিয়া দেবী অভিনয় করছেন মানে, টলিপাড়ায় সে ছবির কদরই আলাদা। তেমনই একটি ছবিতে নায়কের চরিত্রে ব্রেক পাওয়ার অর্থ হাতে চাঁদ পাওয়ার সামিল। একটি রোম্যান্টিক দৃশ্যের অভিনয় করার সময় ঠিক কী ঘটেছিল, শুনে নিতে পারেন অভিনেতা রাহুল চক্রবর্তী স্বকণ্ঠে, নীচের এই সাউন্ড ক্লিপে—